PRITARTA

Rokiškio rajono savivaldybės tarybos

2022 m. spalio 28 d. sprendimu Nr.TS-

**ROKIŠKIO RAJONO SAVIVALDYBĖS GERIAUSIŲ METŲ SPORTININKŲ APDOVANOJIMO TVARKOS APRAŠAS**

**I SKYRIUS**

**BENDROSIOS NUOSTATOS**

1. Rokiškio rajono savivaldybės geriausių metų sportininkų apdovanojimo tvarkos aprašas (toliau – Aprašas) apibrėžia Rokiškio rajono savivaldybės geriausių metų sportininkų apdovanojimus (toliau – Sportininkų apdovanojimai), nustato kandidatų teikimo, nugalėtojų nustatymo, apdovanojimų ir jų įteikimo tvarką.
2. Rokiškio rajono savivaldybės (toliau – Savivaldybės) geriausių metų sportininkų apdovanojimai organizuojami siekiant išaiškinti, paskatinti ir pagerbti geriausius praėjusių metų Savivaldybės sportininkus, sporto komandas, klubus, trenerius, sporto vadybininkus / organizatorius, fizinio ugdymo mokytojus, sporto rėmėjus bei skatinti gerinti sportininkų meistriškumą.
3. Apdovanojimus organizuoja ir vykdo Rokiškio rajono savivaldybės administracija (toliau – Organizatorius), bendradarbiaudama su Rokiškio rajono kūno kultūros ir sporto centru, Rokiškio kultūros centru.
4. Lėšos Savivaldybės sportininkų apdovanojimui kiekvienais metais numatomos Rokiškio rajono savivaldybės biudžete Kultūros, sporto, bendruomenės, vaikų ir jaunimo gyvenimo aktyvinimo programoje. Lėšas administruoja Savivaldybės administracijos Švietimo ir sporto skyrius.
5. Apraše vartojamos sąvokos atitinka Lietuvos Respublikos kūno kultūros ir sporto įstatyme ir kituose teisės aktuose vartojamas sąvokas.

**II SKYRIUS**

**APDOVANOJIMŲ NOMINACIJOS**

1. Sportininkų apdovanojimų metu dalyviai pretenduoja į vieną iš šių nominacijų:
	1. „Olimpinės sporto šakos METŲ SPORTININKAS TOP 10“;
	2. „Neolimpinės sporto šakos METŲ SPORTININKAS TOP 5“
	3. ,,Aviacijos ir techninės sporto šakos METŲ SPORTININKAS TOP 3“;
	4. „Metų geriausias sportininkas su negalia“
	5. „Metų sporto treneris TOP 3“;
	6. „Metų sporto komanda“;
	7. „Metų sporto klubas“;
	8. „Metų sporto vadybininkas / organizatorius“;
	9. ,,Metų fizinio ugdymo mokytojas“;
	10. ,,Metų sporto rėmėjas“.

**III SKYRIUS**

**KONKURSO KOMISIJA**

1. Sportininkų apdovanojimų nominacijų nugalėtojus nustato bei paskelbia Rokiškio rajono savivaldybės sporto ir sveikatinimo taryba (toliau – Taryba). Taryba:
	1. tikrina, ar teikėjų pateiktos paraiškos pretenduoti į Sportininkų apdovanojimų nominacijas atitinka šio aprašo reikalavimus ir kriterijus, t.y. sportininkų rezultatai pagal užimtas vietas:
		1. Olimpinėse žaidynėse;
		2. Pasaulio pirmenybėse (čempionatuose);
		3. Pasaulio taurės varžybose;
		4. Europos pirmenybėse (čempionatuose);
		5. Europos taurės varžybose;
		6. Lietuvos pirmenybėse (čempionatuose);
		7. Oficialiose Baltijos šalių žaidynėse;
		8. Lietuvos taurės varžybose;
		9. Lietuvos jaunimo žaidynėse;
		10. Lietuvos jaunių žaidynėse
		11. Tarptautinėse varžybose dalyvaujant ne mažiau kaip 6 šalių sportininkams;
		12. Lietuvos jaunių, jaunučių, vaikų pirmenybėse;
		13. Lietuvos moksleivių pirmenybėse (čempionatuose);
		14. Panevėžio apskrities ar kito Lietuvos regiono varžybose;
		15. Rokiškio rajono varžybose;
		16. Sportininkas su negalia pagal geriausius praėjusių metų sportininkų rezultatus;
		17. Sporto treneris pagal geriausius praėjusių metų treniruojamų sportininkų rezultatus;
		18. Sporto klubas pagal sportuojančiųjų skaičių, sporto pasiekimus, organizuotų sporto renginių skaičių ir lygį bei kitas sportinės veiklos iniciatyvas;
		19. Sporto vadybininkas/ organizatorius pagal dalykinio bendravimo ir bendradarbiavimo efektyvumą plėtojant sportą ir siekiant sportinių rezultatų, sporto inovacijų inicijavimą/ diegimą organizacijoje ir rajone, projektinę veiklą, skatinančią fizinį aktyvumą/ aukšto meistriškumo sportininkų ugdymo kokybę;
		20. Fizinio ugdymo mokytojas pagal mokinių įtraukimą ir motyvavimą sportui, sporto inovacijų diegimą švietimo įstaigoje (ugdymo metodai, naujų/ įvairių sporto šakų integravimas į ugdymo procesą, šiuolaikiškų mokymo priemonių naudojimas, netradicinės fizinio aktyvumo veiklos ir pan.), projektinę veiklą ir mokinių sportinius pasiekimus;
		21. Sporto rėmėjas - daugiausiai sporto šakų per metus rėmęs fizinis ar juridinis asmuo.
	2. Pagal 7.1 papunktyje nurodytus kriterijus analizuoja ir vertina nominantų sportinius pasiekimus bei nuopelnus sportui;
	3. teikia savo išvadas Organizatoriui;
	4. sprendžia kitus su sportininkų apdovanojimais susijusius klausimus.
2. Sportininkų apdovanojimų nominacijų nugalėtojai nustatomi pagal 7.1 papunktyje nurodytus kriterijus.

**IV SKYRIUS**

**KONKURSO ORGANIZAVIMAS IR DALYVIAI**

1. Savivaldybės geriausių metų Sportininkų apdovanojimų konkurse (toliau - konkursas) gali dalyvauti ir pretenduoti į vieną iš nominacijų Savivaldybėje veikiančiai įstaigai, sporto klubui ar kitai organizacijai atstovaujantys sportininkai, sporto komandos, treneriai, fizinio ugdymo mokytojai, sporto vadybininkai/ organizatoriai.
2. Konkurse dalyvaujantys nominantai turi būti deklaravę savo gyvenamą vietą Rokiškio rajone.
3. Konkursas vyksta vieną kartą per metus. Sportininkai apdovanojami už einamųjų metų rezultatus bei pasiekimus.
4. Konkurso Organizatorius, likus ne mažiau nei 30 dienų iki Sportininkų apdovanojimo renginio, išsiunčia informacinį pranešimą (kvietimą) Rokiškio rajono sporto organizacijoms ir švietimo įstaigoms apie dalyvių paraiškų priėmimą ir konkurso dalyvių registravimą, kvietimą paskelbia Savivaldybės internetinėje svetainėje [www.rokiskis.lt](http://www.rokiskis.lt) ir socialinio tinklo [https://www.facebook.com](https://www.facebook.com/) Savivaldybės paskyroje. Per Organizatoriaus nurodytą laikotarpį konkurso dalyviai ar juos deleguojanti įstaiga, sporto klubas ar organizacija turi pateikti lietuvių kalba užpildytą dalyvio paraišką (priedas) su papildomais dokumentais Rokiškio rajono savivaldybės administracijai el. p. savivaldybe@post.rokiskis.lt .
5. Kartu su dalyvio paraiška pateikiamos ir dokumentų kopijos (varžybų protokolai, diplomai, sertifikatai kt.), liudijančios apie sportininko ar į kitą nominaciją pretenduojančio asmens nuopelnus bei sportinius pasiekimus per paskutinius (einamuosius) kalendorinius metus.
6. Dalyvių paraiškos pateiktos Organizatoriui iki nurodyto termino yra apsvarstomos ir patvirtinamos arba atmetamos Tarybos posėdžio metu.

**V SKYRIUS**

**NUGALĖTOJŲ NUSTATYMAS**

1. Tarybos posėdžio metu renkami geriausi sportininkai dešimtyje nominacijų, išvardintų 6 punkto papunkčiuose.
2. Kiekvienas Tarybos narys, vadovaudamasis Aprašo 7.1 papunkčio kriterijais, užpildo asmeninę balsavimo anketą, kurioje įvardina konkrečius Aprašo 6 punkte nurodytus nominantus, ir ją pateikia Tarybos pirmininkui, kuris susumuoja ir paskelbia bendrus konkurso rezultatus.
3. Jeigu susumavus rezultatus nominacijos dalyviai surenka vienodą balsų skaičių, galutinį sprendimą dėl nugalėtojo priima Tarybos pirmininkas, atsižvelgdamas į tai, kuris nominacijos dalyvis, dalyvavęs aukštesnio rango varžybose, užėmė aukštesnę vietą.
4. Galutiniai konkurso rezultatai yra protokoluojami Tarybos posėdžio metu ir pateikiami Organizatoriui.
5. Galutinius konkurso rezultatus Organizatorius paskelbia Savivaldybės internetinėje svetainėje [www.rokiskis.lt](http://www.rokiskis.lt) ir socialinio tinklo [https://www.facebook.com](https://www.facebook.com/) Savivaldybės paskyroje.

**VI SKYRIUS**

**APDOVANOJIMAI**

1. Sportininkų apdovanojimų renginį ir iškilmingą apdovanojimų įteikimą konkurso nugalėtojams organizuoja ir vykdo Rokiškio rajono savivaldybės administracija, bendradarbiaudama su Rokiškio rajono kūno kultūros ir sporto centru, Rokiškio kultūros centru.
2. Apie planuojamą Sportininkų apdovanojimų renginio ceremonijos datą, laiką ir vietą Organizatorius renginio dalyvius nominantus bei visuomenę informuoja paskelbdamas informacinį pranešimą Savivaldybės internetinėje svetainėje [www.rokiskis.lt](http://www.rokiskis.lt) ir socialiniame tinklo [https://www.facebook.com](https://www.facebook.com/) Savivaldybės paskyroje.
3. Sportininkų apdovanojimus iškilmingai įteikia Rokiškio rajono savivaldybės atstovai ar/ ir sporto srityje nusipelnę asmenys. Piniginės išmokos konkurso nominacijų nugalėtojui fiziniam asmeniui pervedamos į jo nurodytą asmeninę banko sąskaitą, komandai ir klubui – į klubo ar kitos organizacijos, kuriai atstovauja komanda, banko sąskaitą.
4. Konkurso finansavimo šaltinis – Rokiškio rajono savivaldybės biudžetas. Sportininkų apdovanojimų nominacijų nugalėtojai yra apdovanojami:

23.1.„Olimpinės sporto šakos METŲ SPORTININKAS TOP 10“:

1 vieta – 500,00 eurų prizinis piniginis dydis ir simbolinė atminimo dovana;

2 – 10 vietos – simbolinė atminimo dovana;

23.2.„Neolimpinės sporto šakos METŲ SPORTININKAS TOP 5“:

1 vieta – 300,00 eurų prizinis piniginis dydis ir simbolinė atminimo dovana;

2 – 5 vietos – simbolinė atminimo dovana;

23.3.,,Aviacijos ir techninės sporto šakos METŲ SPORTININKAS TOP 3“:

1 vieta – 300,00 eurų prizinis piniginis dydis ir simbolinė atminimo dovana;

2 – 3 vietos – simbolinė atminimo dovana;

23.4.„Metų geriausias sportininkas su negalia“ – 300,00 eurų prizinis piniginis dydis ir simbolinė atminimo dovana;

23.5.„Metų sporto treneris TOP 3“;

1 vieta – 300,00 eurų prizinis piniginis dydis ir simbolinė atminimo dovana;

2 – 3 vietos – simbolinė atminimo dovana;

23.6.„Metų sporto komanda“ – 300,00 eurų finansavimo dydis ir simbolinė atminimo dovana;

23.7.„Metų sporto klubas“ - 300,00 eurų finansavimo dydis ir simbolinė atminimo dovana;

23.8.„Metų sporto vadybininkas / organizatorius“ – 100,00 eurų prizinis piniginis dydis ir simbolinė atminimo dovana ;

23.9.,,Metų fizinio ugdymo mokytojas“ – 100,00 eurų prizinis piniginis dydis ir simbolinė atminimo dovana;

23.10.,,Metų sporto rėmėjas“ – simbolinė atminimo dovana.

**VII SKYRIUS**

**BAIGIAMOSIOS NUOSTATOS**

1. Visi dokumentai, susiję su Sportininkų apdovanojimu, yra saugomi Savivaldybės administracijoje teisės aktų nustatyta tvarka.
2. Šis Aprašas tvirtinamas, keičiamas ir pripažįstamas netekusiu galios Savivaldybės tarybos sprendimu.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Rokiškio rajono savivaldybės geriausių metų sportininkų apdovanojimų aprašo

priedas

**ROKIŠKIO RAJONO SAVIVALDYBĖS GERIAUSIŲ METŲ SPORTININKŲ**

**APDOVANOJIMŲ**

**DALYVIO PARAIŠKA**

**\_\_\_\_\_\_\_\_\_\_\_\_\_\_\_\_\_\_**

(data)

Rokiškis

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

(Paraišką pateikiančio juridinio/fizinio asmens pavadinimas, kodas)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Buveinės adresas, tel. Nr., el. p.)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Juridinį asmenį atstovaujančio asmens vardas, pavardė)

|  |  |  |
| --- | --- | --- |
| 1. | Pretendento gauti nominaciją vardas, pavardė arba sporto komandos, organizacijos, klubo pavadinimas |   |
| 2. | Sporto šaka (rungtis, jeigu yra) |   |
| 3. | Atstovaujama įstaiga, sporto organizacija, klubas.(Telefonas, el. paštas, buveinės adreso registracijos dokumentai) |   |
| 4. | Pretendento gauti nominaciją sportiniai laimėjimai, pasiekimai ir nuopelnai pagal Aprašo 7.1 papunkčiuose nurodytus kriterijus(pridedamos patvirtintos dokumentų kopijos) |   |
| 5. | Dalyvio adresas, telefonas, el. paštas, gyvenamosios vietos registracijos dokumentai |   |
| 6. | Konkurso nominacija (pasirinkti iš Aprašo 6 punkto vieną) |   |

Mūsų klubą/ organizaciją/ sportininkus šiais metais rėmė *(pildyti neprivaloma, tačiau siekiant nustatyti daugiausiai sporto šakų rėmusius fizinius ar juridinius asmenis, prašome pateikti informaciją) ......................................................................................................................................................*

PRIDEDAMA:

1. ..............................................................................................................
2. ..............................................................................................................

 Tvirtinu, kad pateikta informacija yra tiksli ir teisinga. Sutinku, kad mano asmens duomenys būtų tvarkomi ir tikslingai naudojami duomenų administratoriaus konkurso nuostatuose numatytais tikslais.

\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_

(pareigos) (parašas) (vardas, pavardė)